Transpordiamet

info@transpordiamet.ee

Meie: 10.09.2025 7-1 /181/2025 ...................................

### **Taotlus Rumporanna detailplaneeringu kooskõlastamiseks**

Esitame teile kooskõlastamiseks vastavalt Planeerimisseaduse § 85 üldplaneeringut muutva Rumporanna detailplaneeringu (Argepo OÜ töö nr A-15-12) Vormsi Vallavolikogu poolt vastu võetud lahenduse, et küsida sellele täiendavat kooskõlastust. Oleme huvitatud detailplaneeringu menetlemise kiirest lõpetamisest kuid kuna selle vastuvõtmisest on möödunud 8 aastat soovime kinnitust, et detailplaneering on jätkuvalt asjakohane.

Rumporanna detailplaneering on algatatud Vormsi Vallavolikogu 27. veebruari 2012. a otsusega nr 5. Planeeringut menetletakse vastavalt planeeringu algatamise ajal kehtinud planeerimisseaduse redaktsioonile (lähtudes EhSRS § 1 lõikest 1).

Planeeringuala asub Läänemaal Vormsi vallas Rumpo külas. Planeeringuala, suurusega 8,6 ha, on Rumpo külas asuv Vormsi Vallavalitsusele kuuluv üldkasutatava maa sihtotstarbega Rumporanna katastriüksus (90701:002:0335, 7,87 ha) ning Väinameres asuvad muul ja kaks sadamakanalit. Kinnistul on amortiseerunud paadikuur. Planeeringualal on puhkekoht, sadamaauk ja muul, puurkaev, prügimaja ja bussiootepaviljon. Rumpo vallateelt on katastriüksusele kolm pinnasekattega mahasõitu.

Detailplaneeringu eesmärgiks on määrata hoonestusala, ehitusõigus ja ehituslikud tingimused võrgukuuride ja käimla rajamiseks ehitisealuse pinnaga kokku 60 m2 ja kõrgusega kuni 5 m. Samuti rajada ühiskasutusega ala ja määrata teisaldatavate laudade ja pinkide asukohad, määrata liikluskeem ja parklate asukohad, rajada slipp, määrata navigatsioonimärkide ja teisaldatavate pontoonsildade asukohad, rekonstrueerida sadamaaugu kaldakindlustus ja muul, puhastada setetest sadamaaugu ja lautri kanalid, rajada tuletõrje veevõtukoht, renoveerida juurdepääsuteed.

Detailplaneering on Transpordiametiga viimati kooskõlastatud 23.08.2024 kirjaga nr 7.2-4/24/13651-23/27639-2

Vormsi Vallavolikogu võttis detailplaneeringu vastu 25.09.2017 otsusega nr 14. Vormsi valla üldplaneeringuga (kehtestatud 14.06.2004) on planeeringualale kavandatud avalik supelrand, telkimisala, sadam ja lautrikoht. Üldplaneeringuga on ehituskeeluvööndit vähendatud 130 meetrit veepiirist.

Lugupidamisega

*/allkirjastatud digitaalselt/*

Marja-Liisa Meriste

Keskkonna-ja planeeringu spetsialist